[{"text_idx": "#000004", "text": "Eelmisel na\u0308dalal kaitses Eesti muusika- ja teatriakadeemias edukalt oma loomingulise doktorito\u0308o\u0308 Heli Ernits, kelle uurimuses Jaan Tamme nimelise puhkpillikvinteti tegevuse kohta on keskmes ansambli esitusstiili analu\u0308u\u0308s ja muutumine viie aastaku\u0308mne jooksul. Va\u0308itekirja uurimistulemused na\u0308itlikustavad mh muusikateadlase Stephen Cottrelli teooriat, kus ta kirjeldab XX sajandi interpretatsioonikunstile iseloomulikke jooni ja osutab nende muutumisele ajas. Mida aeg edasi ehk la\u0308hemale ta\u0308napa\u0308evale, seda suuremaid no\u0303udmisi esitatakse esituskunsti kvaliteedile, na\u0308iteks ta\u0308psele intoneerimisele ja ru\u0308tmile. Vastukaaluks on aga va\u0308henenud ootused seoses interpretatsioonilise mitmekesisusega. U\u0308htlasi ta\u0308hendab see, et ehkki nii eelmainitud puhkpillimuusikas kui ka na\u0308iteks klaverikultuuris vo\u0303i gregooriuse laulu to\u0303lgendamisel leidub ta\u0308napa\u0308evalgi eri koolkondi, on nende ma\u0308ng vo\u0303i laululaad etteaimatav. Edasi so\u0303ltub juba esitusest, kas see on igav vo\u0303i usaldusva\u0308a\u0308rne, kutsub kuulama."}, {"text_idx": "#000005", "text": "Alustasin sedavo\u0303rd kaugelt, et osutada va\u0308a\u0308rtuste kogumile, mis iseloomustab meie aja interpretatsioonikunsti veidi u\u0308ldisemalt, s.t hoolimata sajandist, kust esitatav repertuaar pa\u0308rineb. End peamiselt gregoriaani ansamblina ma\u0308a\u0308ratlenud Vox Clamantis (asutaja ja juht Jaan-Eik Tulve) on kaheku\u0308mne tegevusaasta jooksul oma esitustega selgelt paika pannud kvaliteedid, mille poole kirikumuusika ko\u0303ige varasemate kihistuste interpreteerimisel pu\u0308rgitakse: intonatsiooniliselt ta\u0308pne ja ta\u0308mbriliselt vo\u0303imalikult u\u0308htlustatud vokaal, ru\u0308tmiliselt kujundlik, ent alati sujuv liikumine ning lauljate reserveeritud lavahoiak. Ka Vox Clamantise nu\u0308u\u0308disloomingu esitusi (sh Kaumann, Tulve, Grigorjeva, Pa\u0308rt) iseloomustavad enamasti samad jooned. Kirjeldatud ko\u0303lakultuuriga paigutub Vox Clamantis oma valdkonna peavoolu (maailmas esineb ka n-o\u0308 karuha\u0308a\u0308lsemaid kollektiive), pu\u0308u\u0308dluste kvaliteet on aga to\u0303stnud nad paljude hulgast esile ning toonud aastate jooksul rohkesti tuntust, tunnustust ja kuulajaid."}, {"text_idx": "#000006", "text": "Eelmine lause oligi mo\u0303eldud pisut u\u0308levoolavana \u2013 u\u0308mmarguse ta\u0308htpa\u0308eva puhul ju vo\u0303ib. Teiselt poolt ei ole o\u0303igupoolest po\u0303hjust tagasihoidlikuks ja\u0308a\u0308da, sest roll, mida Vox Clamantis on ta\u0308itnud ainuu\u0308ksi Eesti muusikakultuuri (u\u0308mber-) kujundamisel ja juurdeloomisel, on olnud oluline ja ma\u0308rgatav kohe tema asutamisest alates. Seda, mida Eesti vanamuusika entusiastid olid alustanud 1970ndail avastuste, vaimustuse ja ma\u0308ngulisusega, ja\u0308tkas ja rikastas Vox Clamantis 1990ndail su\u0308venemise, alternatiivi pakkumise ja esituskvaliteedi to\u0303stmisega. Nii nagu Hortus Musicus ei olnud omas ajas pa\u0308ris u\u0308ksi ja ainuke, oli ka Vox Clamantisel juba siis teekaaslasi, sh neid, kellele vastanduda. Seejuures on ma\u0308rkimisva\u0308a\u0308rne, et ka Eesti teise olulisema varajase muusika vokaalansambli Heinavanker loomisest mo\u0308o\u0308dub ta\u0308navu kaksku\u0308mmend aastat."}, {"text_idx": "#000007", "text": "Detsembri algupoolel leidis aset (mini)festival \u201eVox XX\u201c, mille neli kontserti ja kolm kava na\u0308itasid kuulajale Vox Clamantise kolme ko\u0303ige tuttavamat, s.t ettearvatavat ja usaldusva\u0308a\u0308rset na\u0308gu. Kui mainisin eespool ansambli ko\u0303lakultuuri, siis peale selle on Vox Clamantis ka selles mo\u0303ttes n-o\u0308 tu\u0308u\u0308piline vanamuusika ansambel, et nu\u0308u\u0308dismuusika ko\u0303rval po\u0303imitakse oma kavadesse na\u0308iteks ka dz\u030ca\u0308ssi ja Euroopa-va\u0308liseid vo\u0303i a\u0308a\u0308realade muusikakultuure. Mo\u0303lemad eeldavad koosto\u0308o\u0308d teiste muusikute vo\u0303i ansamblitega ning seda tehti ka ko\u0303nealusel festivalil. Avao\u0303htul esineti koos Norra vokaalansambli Trio Medi\u00e6vali ja trompetima\u0308ngija Arve Henrikseniga. Valdavalt gregooriuse koraalidest ja eesti muusikast koosnenud kava (Kaumann, Tulve, Pa\u0308rt) ta\u0308itis meeled ja u\u0308lendas neid, nagu ette na\u0308htud, lugude vahele ja peale ko\u0303lanud Henrikseni improvisatsioonid ko\u0303lasid lihtsalt imekaunilt. Ehkki sarnaseid asju on tehtud hiljemgi ja palju, meenus ilmselt just Voxi algusajast tingituna legendaarne Hilliard Ensemble\u2019i ja Jan Garbareki koosto\u0308o\u0308 1990ndate keskpaigast. See on ma\u0308rk, et u\u0308ks (na\u0308iliselt) kaugeid muusikamaailmu u\u0308hendav geniaalsete muusikute leid on ko\u0303ige paremas mo\u0303ttes ja\u0308rele tehtav ka teiste esituses ning vo\u0303ib ko\u0303lada sama lummavalt ja va\u0308rskelt ka aastaku\u0308mnete pa\u0308rast."}, {"text_idx": "#000008", "text": "Sihilikult viidi aga kuulaja tagasi 1990. aastatesse festivali teisel kontserdil, kus Vox Clamantis esines oma esimese avaliku u\u0308lesastumise kavaga: esitusele tulid gregooriuse koraalid ja Guillaume de Machaut\u2019 looming. Kui palju paremini vo\u0303is ansambel nu\u0308u\u0308d tunda Niguliste kiriku ko\u0303iki kaari ja kajasid! Vokaaltehnilisest arengust, mille lauljad on la\u0308bi teinud, ei ole mo\u0303tet ko\u0303neldagi. Ansambli isikkoosseis on loomulikult aastate jooksul muutunud (seejuures on lisandunud rohkem naisha\u0308a\u0308li), kuid nagu Jaan-Eik Tulve kontserdi eel Klassikaraadiole u\u0308tles, \u201eon see kollektiiv ka inimeste ku\u0308ljes kinni\u201c."}, {"text_idx": "#000009", "text": "Muljed festivali viimasest, Estonia kontserdisaalis antud kontserdist, kus esineti koos Iisraeli pa\u0308rimusmuusikutega, on aga vastakad. Neli va\u0308lisku\u0308lalist ehk Yair Dalal, Georges Sama\u2019an (mo\u0303lemad viiul ja ud), Lubna Salame (vokaal) ja Erez Mounk (tabla) ta\u0308itsid oma rolli ha\u0308sti ja esitasid nauditavalt Liibanoni, Andaluusia, eri piirkondade juudi meloodiaid jm. Ka Vox Clamantise gregooriuse koraalid olid omal kohal, kuid asi la\u0308ks hapuks siis, kui pu\u0308u\u0308ti ku\u0308laliste kirglikele viisidele refra\u0308a\u0308niosades kaasa laulda. Nooditekstis oldi liialt kinni ja vabana mo\u0303eldud meloodiad ko\u0303lasid kammitsetult \u2013 nii ja\u0308igi kokkuvo\u0303ttes o\u0303htust pisut kahtlase va\u0308a\u0308rtusega so\u0303pruskohtumise mulje. U\u0308htlasi kinnitas kontsert, et maitse ei pruugi kattuda: mis u\u0308hele mo\u0303jub arusaamatu kompotina, vo\u0303ib teisele pakkuda eksootilise kuulamiskogemuse ja vaimustuse eri kultuuride kokkuko\u0303lamisest. Publiku va\u0308ga sooja vastuvo\u0303tu ja\u0308rgi otsustades ja\u0308in mina oma arvamusega kindlasti va\u0308hemusse."}, {"text_idx": "#000010", "text": "U\u0308he soovina on Jaan-Eik Tulve va\u0308lja toonud, et tegutsetud aeg tunduks ansamblile kogu aeg lu\u0308hike \u2013 et ei kaotataks va\u0308rskust ja avatust. Lo\u0303ppenud festivali po\u0303hjal saab ku\u0308ll kindlalt o\u0308elda, et selle pa\u0308rast muretsema ei pea."}, {"text_idx": "#000013", "text": "Vanemuise su\u0308mfooniaorkestri ja Vanemuise kontserdimaja hooaja avakontsert"}]